
Ministru kabineta sēdes protokollēmums

Noteikumu projekts "Grozījumi Ministru kabineta 2023. gada 24. oktobra noteikumos Nr. 609 "Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reformas "Inovāciju pārvaldība un privāto P&A investīciju motivācija" 5.1.1.2.i. investīcijas "Atbalsta instruments pētniecībai un internacionalizācijai" trešās kārtas īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Pieņemt zināšanai, ka atbilstoši Ministru kabineta 2021.gada 27.aprīļa sēdes protokola Nr.36 27.paragrāfa 3.punktam finansējums tiek sadalīts:
· 3.1. ārējo ekspertu iesaistei tehnoloģiskās attīstības iespēju identificēšanai un izstrādei un zinātniskās kapacitātes celšanai no Latvijas Zinātņu akadēmijas 700 000 euro apmērā, to veido:
· 3.1.1. nesadalītais finansējums 437 613 euro apmērā no Latvijas Atveseļošanas un noturības mehānisma plāna (turpmāk - ANM) 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reformas "Inovāciju pārvaldība un privāto P&A investīciju motivācija" (turpmāk - 5.1. reforma) 5.1.1.2.i. investīcijas "Atbalsta instruments pētniecībai un internacionalizācijai" trešās kārtas ietvaros tiek novirzīts uz 5.1. reformas 5.1.1.1.i. investīciju "Pilnvērtīga inovāciju sistēmas pārvaldības modeļa izstrāde un tā nepārtraukta darbināšana" (turpmāk - 5.1.1.1.i investīcija);
· 3.1.2. papildus finansējums 272 387 euro apmērā no 5.1.1.1.i. investīcijas;
· 3.2. pētījumu izstrādei par RIS3 ietekmi uz produktivitāti un ekonomikas transformāciju no Latvijas Universitātes Latvijas produktivitātes padomes (LV PEAK) 300 000 euro apmērā no 5.1.1.1.i. investīcijas.

